*Haec pagina de terra Bohemiae explicat. Si civitatem sui iuris quaeris, vide Cechia.*

| Bohemia |
| --- |
| Bohemice: Čechy

|  |  |
| --- | --- |
| Vexillum | Insigne |
| Vexillum | Insigne(ab saeculo XIII) |

 |
| Bohemia |
| Situs Bohemiae in CechiaSitus Bohemiae in Cechia |
| Lingua | Bohemica |
| Caput | Praga |
| Amplitudo terrae | 52 065 km² km2 |
| Numerus incolarum | proxime 6 500 000 |
| Mons maximus | Sněžka (1 603 m) |
| Flumen longissimum | Multavia (430 km) |
| Patronus terrae | Sanctus Venceslaus |
| Hymnus gentilis | *Kde domov můj?*(Ubi patria mea?) |
| Civitas sui iuris | Cechia |
| Zona temporalis | UTC+1 (aestate +2) |

**Bohemia**, olim **Boiohaemum** et nonnunquam **Czechia** (Bohemice *Čechy*; Theodisce *Böhmen*; Polonice *Czechy*; Anglice *Bohemia*), est regio nunc ad Cechiam pertinens. Caput est Praga. Bohemia fuit regnum usque ad annum 1918, cuius rex princeps elector Sacri Romani Imperii erat.

Tabula geographica antiqua Theodisca Bohemiae (colore rubro), Moraviae (flavo) et Silesiae Austriacae (subrubro).

Historia
--------

Temporibus antiquis, Bohemia culta est ab incolis classicis Celticis, ac postea Germanicis et Slavicis, atque a Romanis appellata *Boiohaemum* est secundum gentes Celtices *Boii*. Primum Slavi mediaevales dabant regioni duces et postea reges, qui regnum creaverunt (Magna Moravia), deinde potestas Germanorum crevit atque imperatores Sancti Imperii Romani lineae Habsburgensis electi sunt reges Bohemiae.

Qui non raro manu severa regnabant Bohemiam; acriter certabant contra fautores Confessionis Evangelicae, et initio Belli tricennalis, Ferdinandus II Evangelicis pugna apud Album Montem facta devictis effecit, ut paene omnes Evangelici possessionibus terrisque privati e Bohemia eicerentur.

Imperatores Austriae Habsburgenses regebant terram usque ad annum 1918, finem Belli mundani primi; tum Slavi condiderunt primam rem publicam Bohemiae una cum regione Maeherensi, appellata Slovacia.

Bello mundano secundo, Germani iterum erant domini regionis et multas iniurias fecerunt; ex anno 1945, res publica Slavica sub imperio communistarum exstitit, denuo Cechoslovacia nomine. Pacali revolutione anni 1989 facta, res publica democratica Bohemiam, Moraviam et Silesiam Cecham includens condita est; nomen civitatis Slavicae hodiernae est Cechia, consors Unionis Europaeae.

Geographia
----------

### Urbes et oppida

* Benessovium (*Benešov*)
* Broda Bohemica (*Český Brod*)
* Broda Germanica (*Havlíčkův Brod*)
* Budvicium (*České Budějovice*)
* Chomutovia (*Chomutov*)
* Egra (*Cheb*)
* Halze (*Halže*)
* *Kunštát*
* Libercum (*Liberec*)
* Litomericium (*Litoměřice*)
* Luna (*Louny*)
* Melnica (*Mělník*)
* Montes Kuthni (Kutná Hora)
* Nova Domus (*Jindřichův Hradec*)
* Pilsna (*Plzeň*)
* Pons (*Most*)
* Praga (*Praha*)
* Racona (*Rakovník*)
* Reginaegradecium sive Reginogradecium (*Hradec Králové*)
* Scheczler (*Žacléř*)
* Sicca (*Sušice*)
* Thermae Carolinae (*Karlovy Vary*)
* Thermae Francisci (*Františkovy Lázně*)
* Thermae Mariae (*Mariánské Lázně*)
* Verona (*Beroun*)

### Fluvii

* Albis (*Labe*)
* Multavia (*Vltava*)
* Egra (*Ohře*)
* Misa (*Mže, Berounka*)

### Montes

* Sudeti (Sudeta Ore, Sudeta Montes, Montes Sudetica)
	+ Montes Gigantei (Montes Corcontica)
* Montanus Metallifer (Tractus Metallifer)
* Porta Bohemica
* Silva Bohemica
* Silva Gabreta

Nexus interni
-------------

* Corona Bohemiae
* Carolus IV
* Halže
* Litterae Bohemicae
* Magna Moravia
* Sudetia
* *Jihočeská Niva*

Pinacotheca
-----------

* BohemiaBohemia
* MoraviaMoravia
* Silesia MoravicaSilesia Moravica
* Insigne BohemiaeInsigne Bohemiae
* Charta seu mappa Bohemica anni 1883Charta seu mappa Bohemica anni 1883

Notae
-----

1. ↑  „En duplo sole Czechia dies vivit serenos" (Hle, pod dvojím sluncem prožívají Čechy jasné dny)[*nexus deficit*]

Terrae Cechiae (et capita)

|  |  |
| --- | --- |
|  |  |
| **Bohemia** (Praga) · **Moravia** (Bruna) · **Silesia** (Oppavia) |
|  |